ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่องหลักเกณฑ์การแต่งตั้งพนักงานเจ้าหน้าที่ตามพระราชบัญญัติการคุ้มครองคนไร้ที่พึ่งพ.ศ. ๒๕๕๗[๑] เพื่อให้การดำเนินงานคุ้มครองคนไร้ที่พึ่งเป็นไปด้วยความเรียบร้อยและบรรลุผลสัมฤทธิ์ตามภารกิจอาศัยอำนาจตามความในมาตรา ๓ และมาตรา ๔ แห่งพระราชบัญญัติการคุ้มครองคนไร้ที่พึ่งพ.ศ. ๒๕๕๗ กระทรวงการพัฒนาสังคมและความมั่นคงของมนุษย์จึงประกาศหลักเกณฑ์การแต่งตั้งพนักงานเจ้าหน้าที่ไว้ ดังต่อไปนี้ข้อ ๑ ประกาศนี้เรียกว่าประกาศกระทรวงการพัฒนาสังคมและความมั่นคงของมนุษย์ เรื่องหลักเกณฑ์การแต่งตั้งพนักงานเจ้าหน้าที่ ตามพระราชบัญญัติการคุ้มครองคนไร้ที่พึ่งพ.ศ. ๒๕๕๗ข้อ๒ ประกาศนี้ให้ใช้บังคับตั้งแต่วันประกาศเป็นต้นไปข้อ๓ ในประกาศนี้พนักงานเจ้าหน้าที่ หมายความว่าผู้ซึ่งรัฐมนตรีแต่งตั้งให้ปฏิบัติการตามพระราชบัญญัตินี้กรม หมายความว่า กรมพัฒนาสังคมและสวัสดิการอธิบดี หมายความว่าอธิบดีกรมพัฒนาสังคมและสวัสดิการรัฐมนตรี หมายความว่ารัฐมนตรีว่าการกระทรวงการพัฒนาสังคมและความมั่นคงของมนุษย์ข้อ๔ บุคคลซึ่งรัฐมนตรีแต่งตั้งให้เป็นพนักงานเจ้าหน้าที่ตามพระราชบัญญัติการคุ้มครองคนไร้ที่พึ่งพ.ศ. ๒๕๕๗ ดังต่อไปนี้(๑)เจ้าหน้าที่ของรัฐซึ่งดำรงตำแหน่งตามที่รัฐมนตรีประกาศกำหนด(๒)บุคคลอื่นซึ่งรัฐมนตรีแต่งตั้ง ดังต่อไปนี้(๒.๑)คุณสมบัติ(ก)มีสัญชาติไทย(ข)อายุไม่ต่ำกว่ายี่สิบปีบริบูรณ์(ค)เป็นผู้สำเร็จการศึกษา ไม่ต่ำกว่าปริญญาตรีและเคยปฏิบัติงานเกี่ยวกับการจัดสวัสดิการและการคุ้มครองคนไร้ที่พึ่งมาแล้วไม่น้อยกว่าหนึ่งปีหรือเป็นผู้สำเร็จการศึกษาต่ำกว่าปริญญาตรีและเคยปฏิบัติงานเกี่ยวกับการจัดสวัสดิการและการคุ้มครองคนไร้ที่พึ่งมาแล้วไม่น้อยกว่าสามปีโดยมีหนังสือรับรองจากหน่วยงานของรัฐหรือองค์กรเอกชนที่ปฏิบัติงานเกี่ยวกับการจัดสวัสดิการและการคุ้มครองคนไร้ที่พึ่ง(๒.๒)ลักษณะต้องห้าม(ก)เป็นคนไร้ความสามารถหรือคนเสมือนไร้ความสามารถ(ข)เป็นบุคคลผู้มีหนี้สินล้นพ้นตัวหรือบุคคลล้มละลาย(ค) ถูกไล่ออก ปลดออก หรือให้ออกจากหน่วยงานของรัฐหรือองค์กรเอกชน(ง)เคยได้รับโทษจำคุกโดยพิพากษาถึงที่สุดให้จำคุกเว้นแต่เป็นความผิดลหุโทษหรือกระทำโดยประมาท(จ)เป็นบุคคลที่แพทย์ลงความเห็นว่าเป็นบุคคลที่มีความผิดปกติทางจิตข้อ๕ ผู้ที่จะได้รับการแต่งตั้งเป็นพนักงานเจ้าหน้าที่ต้องผ่านการอบรมความรู้ความเข้าใจเกี่ยวกับการคุ้มครองคนไร้ที่พึ่งตามหลักสูตรที่กรมกำหนดรัฐมนตรีอาจกำหนดยกเว้นให้พนักงานเจ้าหน้าที่ตามข้อ๔ (๑)ตำแหน่งใดตำแหน่งหนึ่งหรือหลายตำแหน่งไม่ต้องรับการอบรมความรู้ตามวรรคหนึ่งก็ได้ข้อ๖ การยื่นขอเพื่อแต่งตั้งเป็นพนักงานเจ้าหน้าที่ของภาคเอกชนซึ่งอยู่ในเขตกรุงเทพมหานคร ให้ยื่นขอต่ออธิบดีสำหรับจังหวัดอื่นให้ยื่นขอต่อพัฒนาสังคมและความมั่นคงของมนุษย์จังหวัดหรือผู้ที่ได้รับมอบหมายจากอธิบดีหรือพัฒนาสังคมและความมั่นคงของมนุษย์จังหวัด แล้วแต่กรณีเมื่อผู้รับคำพิจารณาเห็นว่าผู้ยื่นคำขอมีคุณสมบัติครบถ้วนและไม่มีลักษณะต้องห้ามตามข้อ๔ ให้ผู้รับคำขอเสนอให้รัฐมนตรีแต่งตั้งพนักงานเจ้าหน้าที่ตามพระราชบัญญัติการคุ้มครองคนไร้ที่พึ่ง พ.ศ. ๒๕๕๗แต่ถ้าไม่มีการแต่งตั้งผู้ยื่นคำขอเป็นพนักงานเจ้าหน้าที่ตามพระราชบัญญัติการคุ้มครองคนไร้ที่พึ่ง พ.ศ. ๒๕๕๗ ให้ผู้รับคำขอแจ้งเหตุผลที่ไม่แต่งตั้งนั้นให้ผู้ยื่นคำขอรับทราบข้อ๗ ให้ผู้ได้รับการแต่งตั้งเป็นพนักงานเจ้าหน้าที่มีบัตรประจำตัวพนักงานเจ้าหน้าที่โดยมีอธิบดีหรือผู้ที่ได้รับมอบหมายเป็นผู้ออกบัตรข้อ๘ ให้พนักงานเจ้าหน้าที่พ้นจากตำแหน่งเมื่อ(๑)ตาย(๒)พ้นจากราชการตามกฎหมายว่าด้วยบำเหน็จบำนาญข้าราชการ(๓)ลาออก(๔)ขาดคุณสมบัติหรือมีลักษณะต้องห้ามตามข้อ ๔(๕)รัฐมนตรีให้ออกเพราะมีความประพฤติเสื่อมเสีย บกพร่องต่อหน้าที่หรือหย่อนความสามารถพนักงานเจ้าหน้าที่ซึ่งมิได้เป็นข้าราชการพลเรือน ให้พ้นจากตำแหน่งตาม (๑) (๓) (๔) หรือ (๕)แล้วแต่กรณีประกาศ ณ วันที่ ๗กรกฎาคม พ.ศ. ๒๕๕๙พลตำรวจเอก อดุลย์ แสงสิงแก้วรัฐมนตรีว่าการกระทรวงการพัฒนาสังคมและความมั่นคงของมนุษย์วริญา/ปริยานุช/จัดทำ๒๓ สิงหาคม๒๕๕๙นุสรา/ตรวจ๒๓ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๔ ง/หน้า ๖/๒๒ สิงหาคม ๒๕๕๙